Seasaidh NicLachlainn

Soprán Albanach ab ea Seasaidh NicLachlainn nó Seònaid NicLachlainn (Béarla: Jessie Niven MacLachlan).

Luathshaol
Rugadh í sa bhliain 1866 agus tógadh í san Òban, an duine ba shine d’ochtar clainne a rugadh do Alexander Mac Lachlainn agus Margaret Campbell Niven. Ceantálaí ba ea a hathair.

Gairmréim
Nuair a bhí sí ina déagóir, bhog sí go Glaschú agus ba ann a chuaigh sí ar stáitse den chéad uair. Bhain sí clú agus cáil amach agus í ag canadh amhrán ceoldrámaíochta — mar shampla chan sí don Bhanríon Victoria, i gCaisleán Bhaile Mhorail sna 1890idí. Chuaigh sí ar chamchuairt fhairsing. Bhí sí ar an gclár céanna leis an amhránaí Harry Lauder agus leis an veidhleadóir Mackenzie Murdoch ar chamchuairt Albanach. Chuaigh sí ar camchuairt i Meiriceá Thuaidh sa bhliain 1901;"Plays and Players" Navy & Army Illustrated (21 November 1903): iii. agus í i gCeanada, chan sí leis an déagóir Henry Burr san Áras Ceoldrámaíochta in Saint John, Brunswick Nua.
Saol pearsanta
Phós Seasaidh a tionlacaí Robert Buchanan sa bhliain 1887. Bhí mac acu. Fuair sí bás i nGlaschú sa bhliain 1916, agus í 49 bliain d'aois, go gairid tar éis di "aistear guaiseach" a dhéanamh ón bhFrainc i rith an Chogaidh Mhóir. I Reilig Choille Chart atá sí curtha.

 Tagairtí 

 Naisc  sheachtracha 
 Feachtas chun uaigh Sheasaidh NicLachlainn a chóiriú
 Scéal Sheònaid NicLachlain